stanford-oval/wikipedia huggingface dataset:
The Phantom of the Opera (שיר)
גרסאות כיסוי

לשיר גרסאות כיסוי רבות. בין הבולטות שבהן:
המנצח דייוויד קאלן, עיבד את השיר עבור צ'לו כדי שינגן אותו הצ'לן ג'וליאן לויד ובר, אחיו של אנדרו, ב-CD לויד ובר מנגן לויד ובר.
שרה ברייטמן שרה את השיר עם מספר פרטנרים במופעים שונים, בהם סטיב הארלי, אנטוניו בנדרס, כריס תומפסון, אלסנדרו ספינה ומריו פרנגוליס.
להקת המטאל הסימפוני "נייטוויש" ביצעה גרסת כיסוי לשיר בכיכובה של טאריה טורונן, שאף הגיעה לתו הגבוה E6 הן בהקלטת האלבום Century Child ב-2002 והן בהופעות.
הטנור הישראלי דוד ד'אור ביצע את השיר ביחד עם התזמורת הפילהרמונית הישראלית בהופעה חיה שהוקלטה, ויצאה כאלבום ב-1 באפריל 2003.
להקת המטאל הגותי Dreams of Sanity הקליטה אף היא גרסת כיסוי לשיר, ב-1999, במסגרת אלבום קונספט העוסק בסיפור של הפנטום.
להקת הפאואר מטאל HolyHell ביצעה אף היא גרסת כיסוי לשיר, כאשר אריק אדמס מ-Manowar ביצע את תפקיד הפנטום.
בתוכנית הטלוויזיה ההולנדית Beste Zangers ביצעו הנק פורט ופלור ינסן את השיר בגרסה מטאלית. השיר הפך ללהיט בהולנד. בעקבות ההצלחה הם שחזרו את הדואט גם בהופעה חיה של Nightwish בה ינסן היא הסולנית.
השיר בוצע על ידי רהדיאן רוברטס, פיינליסט התוכנית אקס פקטור, בגרסת סולו שעובדה על ידי אנדרו לויד ובר.
הזמרים הישראליים דודו פישר וריטה ביצעו עיבוד עברי לשיר.
להקת הפאוור מטאל הישראלית Desert ביצע גרסת כיסוי בשיתוף עם זמרת המטאל הגותי הישראלית אינפי סנואו.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אירופה | אירופה הוט 100 | 39 |  |
|  אירלנד | מצעד הסינגלים האירי | 11 |  |
|  הממלכה המאוחדת | מצעד הסינגלים הבריטי | 7 |  |
|  ישראל | המצעד הלועזי השבועי של רשת ג' | 25 |  |
גל שריג

| --- | --- |

 לידה:  9 במאי 1967 (בן 57) תל אביב, ישראל
 מוקד פעילות:  ישראל ישראל
 תקופת הפעילות:  מ-2019
 מקום לימודים:  רימון בית ספר למוסיקה 
 עיסוק:  הלחנה, הפקה מוזיקלית
 סוגה:  פופ ישראלי, מוזיקה לטינית, מוזיקת עולם
 שפה מועדפת:  עברית 
 כלי נגינה:  פסנתר, קלידים
 חברת תקליטים:  הרבע החמישי
 galsarig.com
 
גל שריג (נולד ב-9 במאי 1967) הוא מוזיקאי-יוצר, מלחין, מפיק מוזיקלי, משורר וסופר ישראלי.
ביוגרפיה

גל התחיל ללמוד פסנתר קלאסי בגין צעיר מאוד, אך מסיבות שונות גם הפסיק בגיל צעיר, לפני שהספיק ללמוד תיאוריה מוזיקלית ונושאים חשובים נוספים במוזיקה. למרות השכלתו המוזיקלית המצומצמת, והקושי שלו בקריאת תווים, תמיד המשיך לנגן ובשנים האחרונות החל להלחין.
למד כתיבה והלחנה אצל דניאל סלומון ודני רובס במסגרת היחידה ללימודי חוץ של רימון בית ספר למוסיקה.
רפרטואר ההלחנה שלו כולל סגנונות שונים וביניהם: פופ קלאסי, שירים בעלי גוון רטרו-ישראלי, רוק-רך ובלדות, ושירים "שובבים". במקביל הוא מתנסה גם בסגנונות מודרניים ועכשוויים יותר.
חלק מלחניו הם למילים של שירי משוררים (כגון, רחל וחנה סנש), חלקם למילים של משוררים וכותבי פזמונים בני זמננו, ולחלק משיריו - כתב הוא עצמו את המילים.
לעיתים קרובות הוא משתף פעולה עם אומנים ומוזיקאים אחרים, מלחין לזמרים שונים, ומבצע דואטים - בעיקר עם זמרות המשלימות את יכולותיו הקוליות.
הוא מנגן קלידים ופסנתר, וכן מפיק מוזיקלית חלק משיריו.
היסטוריה מוזיקלית

גל שריג הקים את להקת סלסה גרוב המבצעת מוזיקה קובנית ולטינית, ובה הוא מנגן קלידים.
במהלך השנים היה קלידן בהרכבים שונים, בעיקר בסגנון פופ ורוק שנות ה-60–80.
בעקבות אהבתו למוזיקה הישראלית, הוא מארגן ערבי נגינה ושירה המתמקדים במוזיקה ישראלית מכל התקופות והסגנונות.
דיסקוגרפיה

| שם השיר | שנת הוצאה | לחן | מילים | מבצע/ת |
| --- | --- | --- | --- | --- |
| למה | 2020 | גל שריג | גל שריג | גל שריג |
| האחרת הזאת | 2020 | גל שריג | רחל | מאי אסיסקוביץ' |
| בון בון בסורבון | 2020 | גל שריג | אהוד נוה | ג'ולי עידן |
| בדידות | 2020 | גל שריג | חנה סנש | גל שריג |
| עוד מעט | 2020 | גל שריג | גל שריג | גל שריג |
| הפינה שלי | 2020 | גל שריג | אבי זילברשטיין | ליאורה גל מידן |
| שלנו | 2021 | גל שריג | אזב עדן זמרו | אזב עדן זמרו וגל שריג |
| מילים ומנגינה | 2021 | גל שריג | דליה רהב | מעיין מוטעין ואמנון אגסי |
| מקסיקו | 2021 | גל שריג | אזב עדן זמרו | אזב עדן זמרו וגל שריג |
| אהבת נעורים | 2021 | גל שריג | אהוד נוה | רחל ברוך |
| קחי נשימה | 2021 | גל שריג | גל שריג | גל שריג |
| עוף מוזר | 2021 | גל שריג | אהוד נוה | דודי הסקי |
| שעות מתות | 2021 | גל שריג | גל שריג | גל שריג |
| נולדתי לרוח | 2021 | גל שריג | איציק שמולביץ | דודי הסקי |
| בשדרת הכוכבים | 2022 | ליאורה גל מידן וגל שריג | אברי לזרוביץ | ליאור יעקב / ליאורה גל מידן (קיימים 2 ביצועים לשיר זה) |
| אחותֵךְ | 2022 | גל שריג | גל שריג | גל שריג |
| אַחֲרַי | 2022 | גל שריג | אבי צרפתי | ג'ולי עידן |
| דרכו של אדם | 2022 | גל שריג | גיא זיו | ג'ולי עידן / אמיר גורביץ' (קיימים 2 ביצועים לשיר זה) |
| פעם פגשתי בחורה | 2022 | גל שריג | גל שריג | גל שריג |
| נשמה תועה | 2022 | גל שריג | תלמה כנעני | טובה להב |
| הבאתי לך | 2022 | גל שריג | גל שריג | גל שריג |
| בוקר בבוקרו | 2022 | גל שריג | נגה סוירי | ג'ולי עידן / טובה להב (קיימים 2 ביצועים לשיר זה) |
| מסכה | 2022 | גל שריג | תמר שרוני | טובה להב ודודי הסקי |
| מנגינה שבורה | 2022 | גל שריג | אשר שיף | ג׳ולי עידן |
| כתם השמש | 2023 | גל שריג | אריק חינקיס | טובה להב |
| ריקוד אהבתך | 2023 | גל שריג | אברי לזרוביץ | ליאור יעקב |
| תשוקה | 2023 | גל שריג | תמר שרוני | גיל זמר |
| נישאר בכך | 2023 | גל שריג | אליק לזינגר | טובה להב |
| Perfect Lovers | 2023 | גל שריג | יעל נוסבאום | The Undercover Waves feat. Sarah Tilghman |
| חללי המלחמות | 2023 | גל שריג | תמר שרוני | דודי הסקי |
| פעם פגשתי בחורה | 2023 | גל שריג | גל שריג | גל שריג |
| Ven Hacia Mí | 2023 | גל שריג | גבריאלה טרביץ' וגל שריג | Italo Gonzalez |
| בואי | 2023 | גל שריג | גל שריג | איטלו גונזלס |
| עודנה | 2023 | גל שריג | רבקה פישביין עמנואל | שרית גיל |
| שלווה | 2023 | גל שריג | אבי זילברשטיין | דודי הסקי |
| אם ישנה אהבה | 2023 | גל שריג | אברי לזרוביץ | הפרויקט של גל שריג |
| בחורי מלח | 2023 | גל שריג | חיים בירן | טובה להב |
| בלי עמודי חשמל | 2023 | גל שריג | גל שריג | גל שריג |
| ברוך שעשני אישה | 2024 | גל שריג | איציק שמולביץ | יפעת שלו |
| פוסטראומה | 2024 | גל שריג | אפרת טלר | שרית גיל |
| Le Bonbon de la Sorbonne | 2024 | גל שריג | צרפתית: אורלי סולומון (במקור: אהוד נוה) | Orly Solomon |
| תאר לך אותי בפרארי | 2024 | גל שריג | גיא זיו | עמית חיו |
| דמותה כמלאכית | 2024 | גל שריג | אשר שיף | טובית יעקובוב |
| מקום ללא אהבה | 2024 | גל שריג | ערן קריב | אלי ישראל |
| מכתב לילדה שבי | 2024 | גל שריג | רבקה נעים | שרית גיל וענבר קליין |
ספרים שיצאו לאור

הצד האפל של קובץ מגביה עוף - קובץ שירים ובו מבחר משיריו של גל שריג מהתקופה הצעירה
פגישות פגישות פגישות - ספר קליל עם מאות רעיונות פרקטיים מה לעשות ב"דייט"
משם לכאן - ספר ילדים ראשון מסדרת "כמו גדולים" המסביר את תהליך היבוא תוך כדי סיפור ובשפה פשוטה
מה שקניתי בעצמי - ספר ילדים שני מסדרת "כמו גדולים" החושף את הילדים תוך כדי סיפור, לעולם הכלכלי ולחשיבות העבודה
הסופרליגה האוקראינית בכדורסל

| --- | --- |

 כינוי:  סופרליגה
 תחום:  כדורסל
 ארגון:  התאחדות הכדורסל האוקראינית, בפסקה זו רשומה אחת נוספת שטרם תורגמה 
 מדינות:  אוקראינה
 קבוצות:  14 
 תקופת הפעילות:  1992–הווה (כ־33 שנים)
 מירב הזכיות:  בודיוולניק קייב (11)
 מפעל גבוה:  יורוליג יורוקאפ
 מפעל מקביל:  הגביע האוקראיני בכדורסל
 מפעל נמוך:  ליגת משנה האוקראינת בכדורסל 
 www.superleague.ua
 
הסופרליגה האוקראינית בכדורסל (באוקראינית: Українська баскетбольна суперліга) היא אליפות הכדורסל של אוקראינה מאז 1992. ב-2008 האליפות פוצלה לשני חלקים: הסופרליגה והליגה האוקראינית. ב-19 ביולי 2009 מנהלי קבוצות הכדורסל החליטו להנהיג אליפות מאוחדת.
ספונסר הליגה הוא חברת ההימורים Pari Match.
הקבוצות לעונת 2020/2021

| קבוצה | עיר |
| --- | --- |
אודסה
קייב באסקט: קייב
דניפרו
זפוריז'יה
מיקולאייב
בזי חרקוב: חרקוב
צ'רקסקי מנקיז: צ'רקאסי
חימיק: יוז'ני
פרומתאוס: קמיאנסקה
טרנופול
אלופות אוקראינה מאז 1992

1992: בודיוולניק קייב
1993: בודיוולניק קייב
1994: בודיוולניק קייב
1995: בודיוולניק קייב
1996: בודיוולניק קייב
1997: בודיוולניק קייב
1998: סק"א ביפ"א מוד"ה אודסה
1999: סק"א ביפ"א מוד"ה אודסה
2000: בי.סי. קייב
2001: בי.סי. אודסה
2002: בי.סי. אודסה
2003: אזובמאש מאריופול
2004: אזובמאש מאריופול
2005: בי.סי. קייב
2006: אזובמאש מאריופול
2007: אזובמאש מאריופול
2008: אזובמאש מאריופול
בעונת 2009/10, 16 קבוצות ליגת העל האוקראינית נטלו חלק באליפות המאוחדת. זאת לאחר שראשי מועדוני הכדורסל האוקראיניים החליטו לאחד את שתי הליגות המפוצלות: ליגת הכדורסל האוקראינית שנערכה רק בעונת 2009 והסופרליגה האוקראינית שנערכת כבר מאז 1992.
2009 (הסופרליגה האוקראינית): אזובמאש מאריופול
2009 (הליגה האוקראינית): קריוובס באסקט
2010: אזובמאש מאריופול
2011: בודיוולניק קייב
2012: בי.סי. דונצק
2013: בודיוולניק קייב
2014: בודיוולניק קייב
2015: חימיק יוז'ני
2016: חימיק יוז'ני
2017: בודיוולניק קייב
2018: צ'רקסקי מנקיז
2019: חימיק יוז'ני
2020: בי.סי. דניפרו
2021: פרומיתיי
2022: העונה בוטלה בעקבות הפלישה הרוסית לאוקראינה
2023: בודיוולניק קייב
סטטיסטיקה

| קבוצה | אליפות | סגנות | מקום שלישי | עונות |
| --- | --- | --- | --- | --- |
| בודיוולניק | 11 | 2 | 2 | 1992, 1992/93, 1993/94, 1994/95, 1995/96, 1996/97, 2010/11, 2012/13, 2013/14, 2016/17, 2022/2023 |
| אזובמאש | 7 | 3 | 3 | 2002/03, 2003/04, 2005/06, 2006/07, 2007/08, 2008/09, 2009/10 |
| ביפ"א אודסה | 4 | 4 | 1 | 1997/98, 1998/99, 2000/01, 2001/02 |
| חימיק | 3 | 1 | 5 | 2014/15, 2015/16, 2018/19 |
| קייב | 2 | 6 | 1 | 1999/00, 2004/05 |
| דניפרו | 2 | 0 | 1 | 2015/16, 2019/20 |
| דונצק | 1 | 2 | 0 | 2011/12 |
| צ'רקסקי מנקיז | 1 | 0 | 0 | 2017/18 |
| פרומיתיי | 1 | 0 | 0 | 2020/21 |
יורם מנדלבאום

יורם מנדלבאום (19 בינואר 1939 - 8 באוגוסט 1997) היה שחיין ישראלי, אלוף ישראל ושיאן ישראל בשחייה, החזיק בשיאים הישראליים במשחים ל-100 מטר חופשי, ל-200 מטר חופשי ול-400 מטר חופשי ושיחק בנבחרת ישראל בכדורמים.
מנדלבאום היה לשחיין הישראלי הראשון ששחה 400 מטר חופשי (חתירה) מתחת ל-5 דקות.
ביוגרפיה

מנדלבאום נולד וגדל בקיבוץ גבעת חיים (לאחר הפילוג בגבעת חיים איחוד), בנם של יואל ואסתר מנדלבאום. הוא התאמן בקבוצת הפועל גבעת חיים בהדרכתו של פינדה שנפר.
ביוגרפיה > 1953 > שיאן ישראל

באליפות הפועל שנערכה בחדרה בסוף אוגוסט 1953 זכה מנדלבאום במדליית זהב במשחה ל-400 מטר חופשי בשיא ישראלי חדש של 5:23.5 דקות, שיפור לשיא הישראלי בן השנה של ישעיהו אלבאום מברית מכבים עתיד (5:27.9 דקות).
ביוגרפיה > 1953 > המכביה הרביעית

בתחרויות השחייה של המכביה הרביעית שנערכו בחיפה בבריכת "בת גלים" בספטמבר 1953 זכה מנדלבאום במדליית ארד במשחה שליחים 4x200 מטר חופשי ביחד עם ראובן שנפר, עוזי רוזן ונחום בוך בשיא ישראלי חדש של 10:03.4 דקות, אחרי ארצות הברית שקבעה שיא מכביה חדש של 9:15.4 דקות ודרום אפריקה (9:26.7 דקות). כשחיין ראשון הוא קבע במשחה ל-200 מטר חופשי שיא ישראלי חדש של 2:26.3 דקות, שיפור לשיא הישראלי בן ה-15 שנים של שלמה תנשמת (2:27.6 דקות).
ביוגרפיה > 1954

באליפות הפועל שנערכה בספטמבר 1954 קבע מנדלבאום במשחה ל-400 מטר חופשי שיא ישראלי חדש של 5:03.0 דקות ובמשחה ל-100 מטר חופשי שיא ישראלי חדש לנוער של 1:03.5 דקות.
ביוגרפיה > 1955 > אלוף ישראל

בתחרות שנערכה במסגרת ספורט הפועלים בבריסל שבבלגיה ביוני 1955, זכה מנדלבאום במדליית זהב במשחה ל-200 מטר חופשי בשיא ישראלי חדש של 2:21.5 דקות, שיפור לשיאו הישראלי הקודם שעמד על תוצאה של 2:26.3 דקות. ארבעה חודשים לאחר מכן, באליפות ישראל בשחייה שנערכה באוקטובר, הוא זכה ב-3 מדליות זהב, במשחה ל-100 מטר חופשי בשיא ישראלי חדש של 1:00.6 דקות, שיפור לשיאו הקודם שעמד על 1:01.5 דקות, במשחה ל-200 מטר חופשי בשיא ישראלי חדש של 2:16.5 דקות ובמשחה ל-400 מטר חופשי בשיא ישראלי חדש של 4:56.9 דקות ובכך היה לשחיין הישראלי הראשון ששחה משחה זה מתחת ל-5 דקות. שבוע לאחר מכן, הוא קבע שלושה שיאים ישראלים במהלך המשחה ל-1500 מטר חופשי, במשחה ל-800 מטר חופשי (11:14.5 דקות), במשחה ל-1000 מטר חופשי (14:04.0 דקות) ובמשחה ל-1500 מטר חופשי (21:07.9 דקות), לאחר ששיפר את שלושת השיאים בני השנה של חברו לקבוצה ראובן שפע.
ביוגרפיה > 1956

באליפות ישראל בשחייה שנערכה באוקטובר 1956, זכה מנדלבאום בשתי מדליות, זהב וכסף. מדליית זהב, במשחה ל-400 מטר חופשי בתוצאה של 5:00.4 דקות לפני עמירם טראובר ממכבי ברית מכבים עתיד (5:08.0 דקות) ומדליית כסף, במשחה ל-100 מטר חופשי בתוצאה של 1:01.7 דקות, אחרי עוזי בק ממכבי חיפה שהשווה את השיא הישראלי בתוצאה של 1:00.6 דקות.
ביוגרפיה > 1959

בתחרות שנערכה בבריכת גבעת חיים באוגוסט 1959, קבע מנדלבאום במשחה ל-100 מטר חופשי שיא ישראלי חדש של 1:00.1 דקות, שיפור לשיא הישראלי של עוזי בק (1:00.2 דקות).
מנדלבאום נפטר בשנת 1997 ונקבר בקיבוצו.
הערות שוליים

↑  תמונה של המצבה של יורם מנדלבאום, בקיבוץ גבעת חיים איחוד
↑  דבר הספורט, דבר, 2 בספטמבר 1953
↑  ישראל פז, היום תינעל המכביה ה-4, על המשמר, 29 בספטמבר 1953
↑  גיבור תחרויות הגמר של אליפות "הפועל" בשחייה, דבר, 24 בספטמבר 1954
↑  צבי כתבי, 4 נצחונות ו-3 שיאים לשחיניו בבלגיה, דבר, 7 ביוני 1955
↑  השחיינים הגדילו לעשות, מעריב, 9 באוקטובר 1955
↑  שלמה מוזר, דבר הספורט - מנדלבאום גיבור אליפות ישראל בשחייה בשברו שלושה שיאים, דבר, 9 באוקטובר 1955
↑  מנדלבוים קבע שלושה שיאים במשחה אחד, על המשמר, 16 באוקטובר 1955
↑  5 שיאים והפתעות באליפות ישראל בשחייה, חרות, 7 באוקטובר 1956
↑  עמי לפר, מנדלבאום חתר 100 מ' בזמן - 60.1 ש', דבר, 9 באוגוסט 1959
מרחב ציון

|  פרטים |
| --- | --- |
 מדינה:  ישראל ישראל
 שיוך:   משטרת ישראל
 סוג:  מחוז משטרתי
 בסיס האם:  דרך שועפאט 11, ירושלים
 פיקוד
 יחידת אם:   מחוז ירושלים
 יחידות בת:  תחנת מוריה  תחנת לב הבירה  תחנת בית שמש  תחנת הראל
 דרגת המפקד:    תת-ניצב
 מפקד נוכחי:  תנ"צ שלומי בכר
 
מרחב ציון הוא אחד משלושת המרחבים של מחוז ירושלים של משטרת ישראל. תחומי אחריותו מתחילים במושבי וקיבוצי השפלה הפנימית עובר דרך העיר בית שמש ובמעלה ההר עד גבעת זאב ומבשרת ציון ועד למרכז וצפון העיר ירושלים.
בגזרת המרחב גדוד ציון של משמר הגבול.
מפקד המרחב הוא תנ"צ שלומי בכר.
תחנות

מרחב ציון מאגד 6 תחנות:
| תחנה | כתובת | יישובים בגזרת התחנה |
| --- | --- | --- |
| מוריה | הסדנא 14 ירושלים | שכונות בית הכרם, קריית הלאום, גבעת שאול, קריית משה, הר נוף, הר הרצל, עין כרם, קריית היובל, עיר-גנים, גבעת משואה, מלחה, בית וגן וכן את היישובים: אורה, עמינדב, ואבן ספיר |
| לב הבירה | שניאור חשין 1, מגרש הרוסים ירושלים | שכונות מרכז העיר, מחנה יהודה, התבשים, בית ישראל, הבוכרים, קריית בעלז, הר חוצבים, סנהדריה, גבעת המבתר, רמת אשכול, מעלות דפנה, תל ארזה |
| בית שמש | צומת הכניסה לנחם | בית שמש |
| הראל | הצור 3 מבשרת ציון | נטף, נווה אילן, הר אדר, קריית ענבים, יד השמונה, קריית יערים, בית נקופה, מעלה החמישה, עין ראפה ומבשרת ציון |
גלריה

שוטרי יס"מ מחוץ לבית הנשיא
שוטרים במדרחוב יפו
פרשי משטרה מאבטחים את ההפגנות בגבעת רם, 2023
פרשי משטרה מאבטחים את ההפגנות בגבעת רם, 2023
שוטרי יס"מ באירוע הפרת סדר מחוץ למעון ראש הממשלה
הערות שוליים

↑  מבנה מחוז ירושלים, באתר משטרת ישראל
Unexpected Song

"Unexpected Song" (בעברית: "שִׁיר לֹא־צָפוּי"; מוכר כ-"The Unexpected Song") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול המחזמר "שיר וריקוד". השיר יצא לאור בספטמבר 1984, כסינגל מתוך הפסקול על ידי חברת התקליטים RCA רקורדס.
השיר הגיע למקום ה-76 במצעד הסינגלים הבריטי.
רקע וכתיבה

השיר נכתב על ידי דון בלאק והופק על ידי אנדרו לויד ובר. הבי-סייד של השיר הוא השיר "Come Back With The Same Look In Your Eyes", אשר לקוח מאותו הפסקול Song and Dance, בו נכלל השיר "Unexpected Song", עצמו. מאוחר יותר, נכלל השיר בפסקול Surrender ובאלבום האוסף, The Andrew Lloyd Webber Collection.
כמו כן, היה שימוש בשיר עבור המחזמר "ספר לי ביום ראשון", תוך שבוצע במספר מופעים שהתקיימו במסגרת המחזמר.
רשימת השמעה

תקליט 7 אינץ'
"The Unexpected Song" - 2:56
"Come Back With The Same Look In Your Eyes" - 3:26
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 76 |  |
היסטוריית יציאות לאור

| אזור | תאריך יציאה | פורמט | מקור |
| --- | --- | --- | --- |
| כלל העולם | ספטמבר 1984 | תקליט 7 אינץ' |  |
| כלל העולם | 30 באוקטובר 1995 | תקליט • תקליטור |  |
גרסאות כיסוי

הזמרת ברנדט פיטרס, הקליטה את השיר מחדש במסגרת Song & Dance: Original Broadway Cast Recording.
הזמר מייקל קרופורד ("פנטום האופרה") הקליט את השיר מחדש במסגרת Songs From the Stage & Screen.
הזמר פול ג'ונס הקליט את השיר מחדש במסגרת The Andrew Lloyd Webber Collection.
הזמרת קלייר ברט הקליטה את השיר מחדש במסגרת Aspects of Andrew Lloyd Webber Volume 2.
הזמר מייקל בול הקליט את השיר מחדש במסגרת Julian Lloyd Webber's Unexpected Songs.
הזמר אנתוני וורלאו הקליט את השיר מחדש במסגרת Best of Act One.
הזמרת דניס ואן אוטן הקליטה את השיר מחדש במסגרת Tell Me On a Sunday.
הזמרת מירה מלמברג הקליטה את השיר מחדש במסגרת Unexpected: Myrra Malmberg Sings Lloyd Webber.
הזמר דייב ווילטס הקליט את השיר מחדש במסגרת The Musicals Unplugged.
רסלמניה 35

| רסלמניה 35>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 7 באפריל 2019
עיר: מזרח רד'רפורד, ניו ג'רזי
אולם: אצטדיון מטלייף
מספר צופים: 82,265
שיר (י) הנושא: "Love Runs Out" בביצוע ואן ריפאבליק "Work" בביצוע כריס קלאסיק
סדרת אירועי שלם וצפה של ה-WWE
| :NXT TakeOverNew York | רסלמניה 35 | The Shield'sFinal Chapter |
סדרת אירועי רסלמניה
| 34 | רסלמניה 35 | 36 |
רסלמניה 35 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-7 באפריל 2019, באצטדיון מטלייף שבמזרח רד'רפורד, ניו ג'רזי. האירוע היה האירוע ה-35 בסדרת אירועי רסלמניה.
שישה עשר קרבות התנהלו באירוע, כולל ארבעה שהתקיימו במופע המקדים לאירוע. בקרב המרכזי, בקי לינץ' ניצחה את אלופת הנשים של Raw, רונדה ראוזי ואת אלופת הנשים של סמאקדאון, שארלוט פלייר בקרב משולש "המנצחת זוכה בהכל", והפכה לאלופה כפולה. עוד ברשימת הקרבות, קופי קינגסטון ניצח את דניאל בריאן והפך לאלוף ה-WWE החדש; זכייה זו הפכה אותו לאלוף הטריפל קראון ה-30 ואלוף הגראנד סלאם ה-20, סת' רולינס ניצח את ברוק לסנר והפך לאלוף האוניברסלי החדש, ברון קורבין ניצח את קורט אנגל בקרב הפרישה של אנגל, וטריפל H ניצח את בטיסטה בקרב ללא חוקים, כשהקריירה של טריפל H הונחה על הכף. קרב זה של בטיסטה הסתמן כקרב הפרישה שלו.
הפקה > רקע

רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-16 בנובמבר 2018, כשמחירו של כרטיס בודד נע בין 35 דולר ל-2,500 דולר.
האירוע רסלמניה 35 נערך ב-7 באפריל 2019, שש שנים לאחר רסלמניה 29, שנערכה באותו האצטדיון, ב-7 באפריל 2013.
שני השירים הרשמיים של האירוע היו "Work" בביצוע (שבוצע על ידי כריס קלאסיק) ו-"Love Runs Out" (שבוצע על ידי ואן ריפאבליק).
ב-11 במרץ בתוכנית Raw, המתאבקת אלכסה בליס התגלתה כמנחה של האירוע רסלמניה 35. שבוע לאחר מכן, אליאס הודיע שתהיה לו הופעה מוזיקלית במהלך האירוע.
הפקה > רקע > התערבות ידוענים

כמיטב המסורת, האירוע רסלמניה 35 כלל מספר ידוענים אשר לקחו חלק באירוע. ב-4 במרץ בתוכנית Raw, צמד הקומיקאים מייקל צ'ה וקולין ג'וסט מהתוכנית סאטרדיי נייט לייב הוצגו ככתבים המיוחדים לאירוע, ולאחר מכן נודע שהם יכנסו לקרב הבאטל רויאל על הגביע לזכר אנדרה הענק. הזמרת ג'ואן ג'ט שרה את השיר "Bad Reputation" לרגל כניסתה של רונדה ראוזי לזירה. יולנדה אדמס שרה את השיר "America the Beautiful" בתחילת האירוע הראשי של רסלמניה.
הפקה > עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב.
הפקה > עלילות > קרבות אליפות העולם

באירוע הרויאל ראמבל, סת' רולינס ניצח בקרב הרויאל ראמבל של הגברים, דבר שהקנה לו את האפשרות לבחור על איזו אליפות עולם ירצה להתחרות ברסלמניה 35. לילה לאחר מכן בתוכנית Raw, מנהל התפעול הראשי של ה-WWE, טריפל H הגיע כדי לברך את רולינס, אך הכריח אותו לבחור מול מי יתחרה עד לסיום התוכנית. מאוחר יותר, רולינס התעמת עם האלוף האוניברסלי ברוק לסנר, שהגן בהצלחה על התואר באירוע הרויאל ראמבל נגד פין באלור. לאחר תיגרה שפרצה בין השניים, רולינס בחר להתחרות נגד לסנר על האליפות האוניברסלית ברסלמניה. ב-11 במרץ, לאחר שפול היימן הזכיר לרולינס את המפגשים הקודמים עם לסנר, רולינס הותקף על ידי שלטון בנג'מין, אחד מחבריו הוותיקים של לסנר מאוניברסיטת מינסוטה. בנג'מין תקף את רולינס בעזרת שלושה מהלכים ג'רמן סופלקס, מה שהוביל לקרב בין השניים, שבו רולינס ניצח.
ב-12 בפברואר בתוכנית סמאקדאון, חבר הניו דיי, קופי קינגסטון, היה המחליף של מוסטפא עלי הפצוע בקרב הגאונטלט המשושה אשר קבע את זהות הנכנס האחרון לקרב תא ההדחות על אליפות ה-WWE באירוע תא ההדחות. בקרב זה, קינגסטון הצמיד את אלוף ה-WWE, דניאל בריאן, במסגרת הקרב הראשון של הגאונטלט. באירוע תא ההדחות, השניים האחרונים שנשארו בקרב היו בריאן וקינגסטון, כשלבסוף בריאן הדיח את קינגסטון כדי לשמור על האליפות. יומיים לאחר מכן בתוכנית סמאקדאון, קינגסטון זיכה את עצמו בקרב יחידים על אליפות ה-WWE נגד בריאן באירוע פאסטליין, לאחר שהצמיד אותו במהלך קרב שלושה נגד שלושה אשר היה קינגסטון, AJ סטיילס וג'ף הארדי נגד בריאן, סמואה ג'ו ורנדי אורטון. שבוע לאחר מכן, היושב ראש של ה-WWE, וינס מקמהן, הגיח בזמן חתימת החוזה בין בריאן לקינגסטון ושיבח את קינגסטון על כל הישגיו ב-11 השנים שלו ב-WWE, אולם, הוא ציין שמגיע לקהל קרב שובר קופות בפאסטליין עם מתאבק שיותר מתאים לקרב זה ומגיעה לו יותר ההזדמנות להתחרות על האליפות. הוא החליף את קינגסטון בקווין אואנס, שביצע את חזרתו לארגון. באירוע פאסטליין, הניו דיי (ביג אי, קופי קינגסטון ואקסבייר וודס) התעמתו עם וינס מקמהן כדי שקופי יקבל את הקרב שהובטח לו. הם הצליחו לשכנע את וינס להוסיף את קופי לקרב על אליפות ה-WWE באירוע, שיהפוך לקרב משולש, ואמר שעליו להתכונן מהר כי הקרב הוא הקרב הבא. לעומת זאת, בסופו של דבר, קינגסטון התחרה נגד הבר (סזארו ושיימוס) בקרב האנדיקאפ 2 נגד 1, והפסיד, בעוד שבריאן הגן על התואר בהצלחה. יומיים לאחר מכן בתוכנית סמאקדאון, הניו דיי התעמתו פעם נוספת עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE. וינס טען שקינגסטון הוא לא חומר אידיאלי לאליפות, אך אם הוא יוכל לנצח את רנדי אורטון, סמואה ג'ו, סזארו, שיימוס ורואן בקרב גאונטלט שיתקיים בשבוע הבא, הוא יקבל קרב על אליפות ה-WWE נגד דניאל בריאן ברסלמניה 35. קינגסטון ניצח בקרב גאונטלט זה לאחר שגבר על כל המתאבקים שהוצבו בפניו, אך וינס מקמהן הודיע שנשאר לו להתחרות נגד יריב אחד אחרון כדי להשיג את הקרב שהובטח לו, יריב זה התגלה כלא אחר מאלוף ה-WWE, דניאל בריאן. בקרב ביניהם, בריאן ניצח את קינגסטון התשוש. ב-26 במרץ, הניו דיי חשפו את מחשבותיהם לעזוב את ה-WWE, אך בסופו של דבר התעמתו עם וינס מקמהן, כשהפעם האחרון הודיע שאם ביג אי ווודס ינצחו בקרב גאונטלט זוגות, קינגסטון יקבל את קרב האליפות שלו נגד בריאן ברסלמניה. ביג אי ווודס ניצחו בקרב זה, לאחר שגברו על הזוג האחרון, בריאן ורואן. כתוצאה מכך, קינגסטון קיבל את קרב האליפות שלו ברסלמניה 35 נגד דניאל בריאן.
הפקה > קרבות במופע המקדים

ב-19 בפברואר בתוכנית 205 לייב, הג'נרל מנג'ר של התוכנית, דרייק מאבריק, הכריז על קיום טורניר הדחות בן שמונה משתתפים, שהזוכה בו יזכה להתחרות על אליפות ה-WWE במשקל קל נגד האלוף, באדי מרפי, ברסלמניה 35. במהלך השבועות הבאים, טוני ניס, דרו גולאק, אוני לורקאן, סדריק אלכסנדר, קאליסטו, דה בריאן קנדריק, הומברטו קאריו ואקירה טוזאווה התחרו בטורניר זה, כשלבסוף ניס הוא זה שזכה בו לאחר שגבר על אלכסנדר בגמר, וכתוצאה מכך הוא זה שקיבל את ההזדמנות להתחרות על התואר נגד באדי מרפי ברסלמניה 35.
ב-4 במרץ בתוכנית Raw, ברון סטרומן, נקלע לעימות עם צמד הקומיקאים מייקל צ'ה וקולין ג'וסט מהתוכנית סאטרדיי נייט לייב, כשהאחרון אמר שהיאבקות מקצועית היא לא אמיתית, מה שגרם לסטרומן לחנוק אותו. שבוע לאחר מכן, הם ניסו להתנצל בפני סטרומן, כשהביאו לו במתנה מכונית חדשה, אך סטרומן מנגד, גרם לה נזק רב. ב-18 במרץ, קרב באטל רויאל לזכרו של אנדרה הענק אושר באופן רשמי, כשסטרומן הכריז על כך שהוא ייקח חלק בקרב. שבוע לאחר מכן, במסגרת הפינה "רגע של בליס", סטרומן איתגר את ג'וסט להיכנס לקרב הבאטל רויאל. צ'ה הסכים בשבילו, ובנוסף ג'וסט אישר שגם צ'ה יתחרה בקרב. כמנחה של רסלמניה 35, אלכסה בליס הפכה את ידיעה זו לרשמית כשג'וסט וצ'ה ייקחו חלק בקרב הבאטל רויאל. ב-29 במרץ, נוספו לקרב 26 משתתפים נוספים.
ב-29 במרץ, נודע דרך האתר הרשמי של ה-WWE, שקרב הבאטל רויאל נשים של רסלמניה יתקיים באירוע רסלמניה 35, מה שהפך את קרב זה לקרב שנתי המאפיין את האירוע בדיוק כמו קרב הבאטל רויאל לזכרו של אנדרה הענק. בנוסף, האתר חשף 13 משתתפות אשר תיטולנה חלק בקרב.
ב-1 באפריל, הריבייבל (דאש ויילדר וסקוט דוסון) הגנו בהצלחה על אליפות הזוגות של Raw נגד אליסטר בלאק וריקושט כתוצאה מספירת חוץ. לאחר מכן, קורט הוקינס וזאק ריידר איתגרו את הריבייבל לקרב על חגורות האליפות ברסלמניה 35, קרב שהפך לרשמי. קצת לפני שהאירוע החל, דווח שהקרב הועבר להיות חלק מהמופע המקדים לאירוע.